*OBRAZLOŽENJE:*

Donošenje programa javnih potreba u predškolskom i osnovnoškolskom odgoju i obrazovanju propisano je Zakonom o predškolskom odgoju i obrazovanju („Narodne novine“ 10/97, 107/07, 94,13), Zakonom o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10,0 90/11, 05/12, 16/12, 86/12, 126/12, 94/13, 152/14, 07/17 i 68/18) i Zakonom o lokalnoj i područnoj (regionalnoj) samoupravi („Narodne novine“ 33/01, 60/01, 106/03, 129/05, 109/07, 125/08, 36/09, 150/11, 144/12, 19/13, 137/15 i 123/17). Programom se osigurava ostvarivanje redovnih programa odgoja i obrazovanja djece predškolske dobi i ostvarivanje posebnih programa osnovne škole u cilju davanja doprinosa što kvalitetnijem osnovnoškolskom obrazovanju.

Provođenje samog programa vrši se kroz mjere i pomoći i to sufinanciranjem Osnovne škole Starigrad (tekuće donacije, sufinanciranje projekta Rano učenje njemačkog jezika, te sufinanciranje ostalih projekata osnovne škole Starigrad), stipendije studentima na temelju Pravilnika o stipendiranju i odobravanju drugih oblika potpore učenicima i studentima, sufinanciranje prijevoza učenika srednjih škola, te financiranje dječjeg vrtića „Osmjeh“. U proračunu Općine Starigrad za 2019. godinu za navedeni program predviđena su sredstva u iznosu od 1.317.200,00 kn.